Nijolė Požarskienė

Nijolė Požarskienė-Kuncaitytė (g. 1954 m. sausio 5 d. Šakiuose) – teisininkė, prokurorė, Klaipėdos politinė veikėja.

 Biografija 
1960–1963 m. mokėsi Slavikų (Šakių raj.) 8-metėje mokykloje, 1963–1971 m. – Kidulių vidurinėje mokykloje (Šakių raj.), 1973–1978 m. studijavo Vilniaus universiteto Teisės fakultete, įgijo teisininkės kvalifikaciją.

1978–1983 m. Lazdijų rajono prokuroro padėjėja, 1983–1989 m. Klaipėdos miesto prokuroro padėjėja, 1989–1991 m. vyr. padėjėja, 1992–1994 m. prokurorė, nuo 1995 m. Palangos miesto apylinkės vyriausioji prokurorė. 2010 m. gegužės mėn. gavo LR Prezidentės Dalios Grybauskaitės pasiūlymą tapti LR generaline prokurore, tačiau atsisakė. Nors apie savo apsisprendimą viešai nepaskelbė, dar nuo gegužės 13 d. susilaukė perdėto žiniasklaidos dėmesioKandidatė į generalinius prokurorus jaučiasi persekiojama (Daiva Janauskaitė, 2010-05-20, 08:22). Pasak žiniasklaidos, ji neįtikusi Generalinei prokuratūrai ir pagrindinėms valdančiosioms Seimo frakcijoms; ypač nepalankiai kandidatę vertinę konservatoriai, norėję atitinkame poste matyti jiems itin artimą žmogų (pvz., buvusį LR generalinį prokurorą Kazį Pėdnyčią)N. Požarskienės kandidatūrai pasipriešino Generalinė prokuratūra ir valdantieji (10:39 15min.lt).

1990–1995 m. Klaipėdos miesto tarybos deputatė, tarybos pirmininko pavaduotoja. Lietuvos teisininkų draugijos narė.

Viena iš Klaipėdos miesto teisininkų sąjungos įkūrėjų, Pirmojo LPS suvažiavimo delegatė. Baltijos miestų sąjungos tarybos narė (1991–1995), Klaipėdos ir kitų Lietuvos miestų atstovė, „Rotary" moterų klubo „Aditė" įkūrėja, prezidentė (1994–1996), Lietuvos „Rotary“ komiteto pirmininkė (2001–2006).

2002 m. įrašyta į žymiausių pasaulio dalykinėje veikloje ir versle aktyvių moterų leidinį („International Who‘s Who of Professional and Business Women“, Amerikos biografinio instituto, INC) už pasiekimus profesinėje veikloje.

IšsituokusiNijolė Požarskienė-Kuncaitytė („Tūkstantmečio žmonės“, UAB „Neolitas“ inf.).

 Apdovanojimai 
 „Rotary International“ Paul Harris vardo medalis (už indėlį „Rotary“ judėjimo veikloje), 2003 m.;
 Respublikos prokuroro garbės ženklo už nuopelnus II laipsnio medalis, 2009 m.

 Šaltiniai 

Kategorija:Klaipėdos politikai
Kategorija:Lietuvos vyriausieji prokurorai